CELEX: 32017R0238
Language: hr
Date: 2017-02-10 00:00:00
Title: Uredba Komisije (EU) 2017/238 оd 10. veljače 2017. o izmjeni Priloga VI. Uredbi (EZ) br. 1223/2009 Europskog parlamenta i Vijeća o kozmetičkim proizvodima

11.2.2017   
            
            
               HR
            
            
               Službeni list Europske unije
            
            
               L 36/37
            
         UREDBA KOMISIJE (EU) 2017/238
   оd 10. veljače 2017.
   o izmjeni Priloga VI. Uredbi (EZ) br. 1223/2009 Europskog parlamenta i Vijeća o kozmetičkim proizvodima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1223/2009 Europskog parlamenta i Vijeća od 30. studenoga 2009. o kozmetičkim proizvodima (1), a posebno njezin članak 31. stavak 1.,
   budući da:
   
               (1)
            
            
               Znanstveni odbor za sigurnost potrošača (dalje u tekstu: SCCS) zaključio je u svojem mišljenju od 16. prosinca 2008. (2) da uporaba benzofenona-3 kao UV-filtra u koncentraciji do najviše 6 % masenog udjela u kozmetičkim proizvodima za zaštitu od sunca i do najviše 0,5 % masenog udjela u svim vrstama kozmetičkih proizvoda za zaštitu formulacije ne ugrožava zdravlje ljudi, osim moguće alergenske i fotoalergenske reakcije ako se s njim dođe u dodir.
            
         
               (2)
            
            
               Zato bi trebalo trenutačnu najveću koncentraciju od 10 % masenog udjela za benzofenon-3 koji se upotrebljava kao UV-filter u kozmetičkim proizvodima smanjiti na 6 % masenog udjela.
            
         
               (3)
            
            
               Uredbu (EZ) br. 1223/2009 trebalo bi stoga na odgovarajući način izmijeniti.
            
         
               (4)
            
            
               Primjenu nove najveće koncentracije trebalo bi odgoditi kako bi se industriji omogućilo da provede potrebne prilagodbe formulacija proizvoda. Konkretno, poduzećima bi trebalo dati šest mjeseci od stupanja na snagu ove Uredbe da poduzmu potrebne mjere za stavljanje sukladnih proizvoda na tržište te da prestanu stavljati na raspolaganje proizvode koji su već stavljeni na tržište a koji nisu u skladu s novom najvećom koncentracijom.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za kozmetičke proizvode,
            
         DONIJELA JE OVU UREDBU:
   Članak 1.
   Prilog VI. Uredbi (EZ) br. 1223/2009 mijenja se u skladu s Prilogom ovoj Uredbi.
   Članak 2.
   Ova se Uredba primjenjuje od 3. rujna 2017.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 10. veljače 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 342, 22.12.2009., str. 59.
   
   
      (2)  SCCP 1201/08.
   
      PRILOG
      U Prilogu VI. Uredbi (EZ) br. 1223/2009 unos 4 zamjenjuje se sljedećim:
      
         
                     Referentni broj
                  
                  
                     Identifikacija tvari
                  
                  
                     Uvjeti
                  
                  
                     Tekst uvjeta primjene i upozorenja
                  
               
                     Kemijski naziv/INN/XAN
                  
                  
                     Naziv iz glosara uobičajenih sastojaka
                  
                  
                     CAS broj
                  
                  
                     EZ broj
                  
                  
                     Vrsta proizvoda, dijelovi tijela
                  
                  
                     Najveća koncentracija u gotovom pripravku
                  
                  
                     Ostalo
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „4
                  
                  
                     2-hidroksi-4-metoksibenzofenon/oksibenzon
                  
                  
                     Benzophenone-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Najviše 0,5 % za zaštitu formulacije proizvoda.
                  
                  
                     Sadržava benzofenon-3 (1)”